Republica Moldova are peste 3000 de râuri mici şi toate sunt murdare. Niciunul n-a scăpat din calea tonelor de gunoaie şi ape uzate produse de oameni. Lipsa educaţiei ecologice, indiferenţa şi corupţia şi-au făcut efectul: apa din aceste râuleţe a atins cel mai înalt grad de poluare din Europa. Bunăoară, râulețul Durlești din orăşelul cu acelaşi nume, din municipiul Chişinău, serveşte de ani buni drept groapă de gunoi pentru mulţi locuitori din împrejurimi. Unii chiar şi-au instalat ţevi de canalizare prin care apele uzate, inclusiv dejecţiile din WC-uri, sunt deversate direct în pârâu. Proiectul de amenajare a zonei s-a împotmolit, banii alocaţi parcă au intrat în pământ, iar firma care ar trebui să execute lucrările figurează în dosare penale pentru delapidare de fonduri prin licitații fictive... Un reportaj de Nicu Guşan.